Oleks Tallinnas olnud, oleksin vaatama tulnud. Saan otsustada  vaid telepildi järgi, aga siiski tahaks küsida: kas te sellist meeleavaldust tahtsitegi?  Esiteks oleks kogu lokkulöömise juures oodanud rohkearvulisemat osavõttu. Osad kohalolijad tekitasid ka küsimusi. Ok, ma võin aru saada neist, kes kauboi kombel räti ninale tõmbavad, aga Klu Klux Klan? Ka parima tahtmise juures on raske suhtuda sellesse kui rahumeelsesse demonstratsiooni. Ja silmaaukudega maske kannavad minu meelest ka rohkem kurjatekid.  Miks te marssides inglise keeles skandeerisite? Ja  selliseid loosungeid just?  Ma pole lipuasjanduses nii tugev, et aru saada, miks Oudekkil vikerkaarevärvid ümber seotud olid?  Jah, kindlasti oleks telereporterid võind rohkem marssijaid küsitleda. Aga ei saa öelda, et sedda poleks tehtud. Samuti ei paistnud Klenski eriti õnnelik olevat sellest tähelepanust, mis talle osaks langes. Aga ei saa ka öelda, et korraldajad ise enne ja pärast ajakirjanduses vähe sõna oleks saanud.  Olen mitmes asjas marssijatega nõus. Taserite kasutamise (või täpsemalt  mitte kasutamise) osas kindlasti. Aga kogu selle nõusolemise juures, Oudekki, anna andeks, aga asi paistis rohkem välja sinu showna kui vabatahtliku rahumeelse marsina.